b'\n_START_ARTICLE_\nIntiaanien pakkomuutot\n_START_PARAGRAPH_\nIntiaanien pakkomuutot on yleisnimitys toimille, joilla Yhdysvallat siirsi intiaaniheimoja Mississippijoen it\xc3\xa4puolelta l\xc3\xa4nsipuolelle. Toimenpiteisiin sis\xc3\xa4ltyi sopimuksia, maakauppaa ja pakkosiirtoja, jopa aseellista sodank\xc3\xa4ynti\xc3\xa4. Muodollisesti toiminta perustui \xe2\x80\x9dAsetukseen intiaanien siirt\xc3\xa4misest\xc3\xa4\xe2\x80\x9d (Indian Removal Act) vuodelta 1830, vaikka vastahakoisten intiaanien ty\xc3\xb6nt\xc3\xa4minen yh\xc3\xa4 l\xc3\xa4nnemm\xc3\xa4s oli alkanut jo aikaisemmin. Kuuluisin \xe2\x80\x9dtoimenpiteist\xc3\xa4\xe2\x80\x9d on Kyynelten polku -nimell\xc3\xa4 tunnettu cherokee-intiaanien pakkomuutto, joka johti tuhansiin kuolonuhreihin.'